సుజాత మోహన్‌ బహుభాషల్లో పాడే మధుర గాయకురాలు. స్వతంత్రం వచ్చిన తర్వాత కొచ్చిన్‌కి మొదటి ముఖ్యమంత్రిగా చేసిన టి.కె.నారాయణ్‌ పిళ్ళై గారి మనవరాలు ఈమె. సుజాత తండ్రి తన కూతుర్ని పెద్ద డాక్టర్ని చేయాలనుకున్నారు. కానీ ఆయన సుజాతకు రెండేళ్ళ వయసులోనే చనిపోవడంతో అనుకోని పరిస్థితుల్లో ఆమె కెరీర్‌ సంగీతం వైపు మళ్ళింది. మలయాళం, తమిళం, కన్నడ, తెలుగు, హిందీ భాషల్లో 10 వేలకు పైగా పాటలు పాడారు. అంతేకాదు ప్రపంచంలోనే ఈమె పాల్గొన్నన్ని లైవ్‌ షోలలో మరే మహిళా గాయకురాలూ పాల్గొనలేదు. ఇప్పటి వరకు ఐదు వేలకు పైగా లైవ్‌షోలు చేశారు. వాటిలో రెండు వేల కచేరీలు చిన్నప్పుడే చేశారు.
తెలుగు శ్రోతలకు తెలియదు కానీ ఈమె బేబీ సుజాతగా 70వ దశకంలోనే మలయాళం శ్రోతలకు సుపరిచితురాలు. స్కూల్లో చదివే రోజులనుండే ప్రముఖ గాయకులు కె.జె.ఏసుదాసుతో కలిసి ఎన్నో స్టేజ్‌షోలలో పాల్గొన్నారు. తన మీద ఏసుదాసు ప్రభావం చాలా వుందంటారు ఆమె భర్త మోహన్‌. 'సంగీత ప్రపంచానికి దేవుడిచ్చిన బహుమతి ఏసుదాసు' అంటూ, ఏసుదాసు మీద తన అభిమానాన్ని ప్రకటించుకుంటారామె.
ఆరవ తరగతి చదివేటప్పుడే మొదటిసారి మలయాళం సినిమా (టూరిస్ట్‌ బంగ్లా) కోసం ఎం.కె.అర్జునన్‌ సంగీత దర్శకత్వంలో పాడారు. 'కామం క్రోధం, మోహం', 'అపరాధి' వంటి చిత్రాలకు పాటలు పాడే సమయంలోనే సంగీత దర్శకులు ఎం.జి. రాధాకృష్ణన్‌ సుజాత చేత అనేక ప్రైవేటు పాటలు పాడించారు.
ఆమెకు పాటన్నా, పాడటమన్నా ఎంతిష్టమంటే... ఏదైనా పాట రికార్డింగ్‌ ఉందంటే నిద్రాహారాలు కూడా మర్చిపోయి సాధన చేస్తుంటారు. రికార్డింగ్‌ సమయంలో ఏ చిన్న నోట్‌ తప్పుగా పాడినా (అది సంగీత దర్శకులు పట్టించుకోకపోయినా సరే) ఇంటికొచ్చాక కూడా దాని గురించి బాధపడుతూ కూర్చుంటారట.
తమిళంలో మొదట్లోనే ఈమెకు ఇళయరాజా వంటి సంగీత దర్శకులతో పాడే అవకాశం లభించింది. 1981లో పెళ్ళయిన తర్వాత కొంతకాలం సినిమా పాటలకు దూరంగా ఉన్నారు. ఆ సమయంలో హిందుస్తానీ సంగీతం నేర్చుకున్నారు. పాటలకు దూరమైన ఆ కాలాన్ని మళ్ళీ పొందలేను అంటారామె. తిరిగి ఏడేళ్ళ తర్వాత 1988లో మళ్ళీ పాడటం ప్రారంభించినప్పుడు తమిళ చిత్రం 'గాయత్రి' ఆమెకు మంచి బ్రేక్‌ ఇచ్చింది. మణిరత్నం దర్శకత్వంలో వచ్చిన 'రోజా' సినిమాలో సుజాత పాడిన ''పరువం వానగా నేడు కురిసేనులే'', ''నా చెలి రోజావే'' పాటలు ఎంతగా ప్రేక్షకుల మనస్సుల్లో నిలిచిపోయాయో తెలిసిందే. అలాగే 'జెంటిల్మెన్‌'లో ''నా ఇంటిముందున్న పూదోట నడిగేవో'', 'నిన్నే పెళ్ళాడతా'లో ''నాతోరా తమాషాలలో తేలుస్తా'', 'బావగారూ బాగున్నారా'లో ''సారీ సారీ సారీ అంటుందోరు కుమారి'', 'ఒక్కడు'లో ''చెప్పవే చిరుగాలి చల్లగా ఎదగిల్లి'', 'ఇద్దరు మిత్రులు'లో ''మనసా వాచా మనసిస్తే'', 'నువ్వే కావాలి'లో ''షుక్రియా షుక్రియా'', 'అన్నయ్య'లో ''గుసగుసలే గున్న మామిళ్ళు'', 'అన్నమయ్య'లో ''ఏలే ఏలే మరదలా'', 'సమరసింహారెడ్డి'లో ''అందాల ఆడబొమ్మ'', 'దేవి పుత్రుడు'లో ''తెల్లాతెల్లాని చీర'' వంటి పాటలన్నీ శ్రోతల మనసుల్లో ఎప్పటికీ గుర్తుండిపోతాయి.
ఎ.ఆర్‌.రెహ్మాన్‌ దగ్గర కొన్ని జింగిల్స్‌ కూడా పాడారు (ప్రీమియర్‌ కుక్కర్‌, టిల్డా రైస్‌ వంటి యాడ్లకు). ఆయన సంగీత దర్శకత్వంలో పాడిన పాటలన్నీ చాలా వరకు సుజాతకు జాతీయ స్థాయిలో గుర్తింపుతెచ్చాయి. తర్వాత మలయాళంలో విద్యాసాగర్‌, తెలుగులో మణిశర్మ దగ్గర పాడిన పాటలతో ఆమెకు ఆయా భాషల్లో కూడా అభిమానులు పెరిగారు. తమిళంలో నిర్వహిస్తున్న రెండు మూడు పాటల పోటీ కార్యక్రమాలకు న్యాయనిర్ణేతగా వ్యవహరిస్తున్నారు. మలయాళంలో అనేక ప్రయివేటు ఆల్బమ్‌లు కూడా చేశారు.
మలయాళ చిత్రసీమలో ఎక్కువ పాటలు పాడిన వారిలో చిత్ర, జానకి, సుశీల తర్వాత స్థానంలో సుజాత పేరు వినిపిస్తున్నది. బెస్ట్‌ ఫిమేల్‌ ప్లేబాక్‌ సింగర్‌గా అనేకసార్లు కేరళ, తమిళనాడు ప్రభుత్వాల నుండి, ఏసియానెట్‌ ఫిల్మ్‌ అవార్డు రెండు సార్లు అందుకున్నారు.
తనకు మొదట సినిమాలో అవకాశమిచ్చిన అర్జునన్‌ని, పాప పుట్టిన తర్వాత తిరిగి తనకు మంచి పాటలిచ్చి ప్రోత్సహించిన ఎ.ఆర్‌.రెహ్మాన్‌ని ఎప్పటికీ మర్చిపోలేనంటారు సుజాత. తనకు సాధ్యమైనంత కాలం పాడుతూనే వుంటానంటారామె.
ఈమె కూతురు శ్వేత మోహన్‌ కూడా గాయకురాలే. 'ఖలేజా' లో ''పిలిచే పెదవుల పైనా'', 'రోబో' లో' ''చిట్టి చిట్టి రోబో-బూం బూం రోబోరా'', 'సిద్దూ ఫ్రం శ్రీకాకుళం' లో ''న నా బాబ నా'', 'కొమరం పులి'లో ''సూటిగ సూటిగ దీటుగ దీటుగ'' వంటి ఫాస్ట్‌బీట్‌ సాంగ్స్‌ పాడారు.
sujaata mohani bahubhashallo pade madhura gayakuralu. swatantram vachina tarvaata kochinnaki modati mukhyamantrigaa chesina ti.ke.narayani pillai gaari manavaraalu eeme. sujaata tandri tana koothurni pedda daaktarni cheyalanukunnaru. cony aayana sujaataku rendella vayasulone chanipovadamto anukoni paristhitullo aame kereere sangeetam vaipu mallindi. malayalam, tamilam, kannada, telugu, hindi bhaashallo 10 velaku paiga paatalu paadaaru. antekaadu prapanchamlone eeme paalgonnanni laive sholalo mare mahila gaayakuraaluu palgonaledu. ippati varaku aidu velaku paiga livesholu chesaru. vaatilo rendu vela kachereelu chinnappude chesaru.
telugu shrotalaku teliyadu cony eeme baby sujaatagaa 70va dasakamlone malayalam shrotalaku suparichituraalu. schoollo chadive rojulanunde pramukha gaayakulu ke.je.esudasuto kalisi enno stagesholalo paalgonnaaru. tana meeda esudasu prabhaavam chala vundantaaru aame bharta mohani. 'sangeeta prapanchaaniki devudichina bahumati esudasu' antuu, esudasu meeda tana abhimaanaanni prakatinchukuntarame.
aarava taragati chadivetappude modatisaari malayalam sinima (turisse bangla) kosam em.ke.arjunanni sangeeta darsakatvamlo paadaaru. 'kaamam krodham, moham', 'aparadhi' vanti chitraalaku paatalu pade samayamlone sangeeta darsakulu em.ji. radhakrishnannaki sujaata chetha aneka praivetu paatalu paadinchaaru.
aameku patanna, padatamanna entishtamante... edaina paata recordingli undante nidraahaaraalu kuudaa marchipoyi saadhana chestuntaaru. recordingli samayamlo e chinna note tappugaa padina (adhi sangeeta darsakulu pattinchukokapoyina sare) intikochaka kuudaa daani gurinchi baadhapadutuu kuurchuntaarata.
tamilamlo modatlone eemeku ilayaraja vanti sangeeta darsakulato pade avakaasam labhinchindi. 1981loo pellayina tarvaata kontakaalam sinima paatalaku dooramgaa unnaaru. aa samayamlo hindustaanii sangeetam neerchukunnaaru. paatalaku dooramaina aa kaalaanni mallee pondalenu antarame. tirigi edella tarvaata 1988loo mallee paadatam praarambhinchinappudu tamila chitram 'gayatri' aameku manchi breake ichindi. maniratnam darsakatvamlo vachina 'roja' cinemalo sujaata paadina ''paruvam vaanagaa nedu kurisenule'', ''naa cheli rojave'' paatalu entagaa prekshakula manassullo nilichipoyayo telisinde. alaage 'gentilmenkie'loo ''naa intimundunna poodota nadigevo'', 'ninne pellaadataa'loo ''natora tamaashaalalo telusta'', 'baavagaaruu bagunnara'loo ''saarii saarii saarii antundoru kumari'', 'okkadu'loo ''cheppave chirugaali challaga edagilli'', 'iddaru mitrulu'loo ''manasa wacha manasiste'', 'nuvve kavali'loo ''shukria shukria'', 'annayya'loo ''gusagusale gunna maamillu'', 'annamayya'loo ''ele ele maradala'', 'samarasimhaareddi'loo ''andaala aadabomma'', 'devi putrudu'loo ''tellaatellaani cheera'' vanti paatalannee shrotala manasullo eppatiki gurtundipotayi.
e.aari.rehmanni daggara konni jingilse kuudaa paadaaru (premieryar kukkary, tilda raise vanti yaadlaku). aayana sangeeta darsakatvamlo paadina paatalannee chala varaku sujaataku jaateeya sthaayilo gurtimputecchaayi. tarvaata malayaalamlo vidyasagari, telugulo manisarma daggara paadina paatalatho aameku aayaa bhaashallo kuudaa abhimaanulu perigaaru. tamilamlo nirvahistunna rendu moodu paatala poty kaaryakramaalaku nyaayanirnetagaa vyavaharistunnaaru. malayaalamlo aneka prayivetu albamle kuudaa chesaru.
malayaala chitraseemalo ekkuva paatalu paadina vaarilo chitra, jaanaki, susheela tarvaata sthaanamlo sujaata paeru vinipistunnadi. besse fimale plebacke singarga anekasaarlu kerala, tamilanadu prabhutvaala nundi, acianeti fillem avaardu rendu saarlu andukunnaru.
tanaku modata cinemalo avakaasamicchina arjunanni, paapa puttina tarvaata tirigi tanaku manchi paatalicchi prothsahinchina e.aari.rehmanni eppatiki marchipolenantaru sujaata. tanaku saadhyamainanta kaalam paadutuunee vuntanantarame.
eeme koothuru shwetha mohani kuudaa gayakurale. 'khaleja' loo ''piliche pedavula paina'', 'robo' loo' ''chitti chitti robo-boom boom robora'', 'sidduu fram srikaakulam' loo ''na naa baaba naa'', 'komaram puli'loo ''suutiga suutiga deetuga deetuga'' vanti fastebeatee sangmes paadaaru.